text
stringlengths 4
425
|
|---|
5:Akoh gəməka, vi wəza an məgəɗ təstəssi ɓa, amma vi awləmək sahə, adan mərah baptem, Əmpəs Salala* amamək meleketemə, akpaŋgamək ɗii meleketemə. |
6:Yaŋ Maŋgəlva azi Əmpəs nan akam diiɗa də Zezu Krestu məzukoh gəmə. |
7:Vi wənna Krestu məsam salala* də mbəlembəle nani aba Maŋgəlva, məsam gən ɗii nawrəh zeŋgille nasuwa ha faɗə, an məs mədaɗum akani. |
8:Aŋki wəpel an fəkat van kana. Nəŋgələk kəsok gən də wənnəska, vi ɗii məs dətafən Maŋgəlva də ganən gən wəza mogon va adaɗɗaŋ, wənnəs mogoni, watər wəray azet ɗiiyi. |
9:Amma wəbay ma net dərweŋge, də wəŋɗan wənna əlfa net dəhiŋgiɗmə, wənna wəgaya, də wəbay ma aka wənna ma henziŋ, məzi zukum azani atərna wəray ɓa wən ɗarri. |
10:Ɗəf məzaɗɗa zəga nawɗeket ɗii, məsəɓ sən təl sula, an dəpprəm ɓa, azar səzani apani. |
11:Kəsənka ɗəffan vaska amzlaka apanək tive mogoni tayəɗɗa mambraya, atawək kita aka zənna, azəka. |
12:Pay nədaw slən suk Artemas, walla Titikus, say kəgəm gən zuko kəde gən wərahu a Nikapolis, vi nəɗumək nasva adaka. |
13:Abaah sən arkali Zenas, də Apollos, asok zuk əpsit zəga vi dətər sit gən wəray vi malaka neti. |
14:Say ɗii nam bo dəyaganən wəɗɗa wəza mogoni, vi kabaah sit ɗii meɓɓeti, an wəray nan tay, an tay vas ɓana wətaf net atər na wəray ɓa. |
15:Ɗiiyen məs də in pak asɗokunko. Asɗet baynəŋgiɗəm məs də wətafa. Mbəlembəle na Maŋgəlva dəsan də munokum pakə. |
Subsets and Splits